Publication: Magyar Közlöny
Issue: MK-2003-129 (Year: 2003, Number: 129)
Era: 1990-2004
Section: felel meg a „tárgy azonosíthatósága” egyértelmûségi követelményének, mivel a kérdésben nincs megjelölve pontosan, hogy melyik törvény megsemmisítésére irányul a kezdeményezés. Az érintett tárgykör alapvetõ szabályait jelenleg az egészségügyi szolgáltatókról és az egészségügyi közszolgáltatások szervezésérõl szóló 2003. évi XLIII. törvény
Paragraph Index: 235

felel meg a „tárgy azonosíthatósága” egyértelmûségi követelményének, mivel a kérdésben nincs megjelölve pontosan, hogy melyik törvény megsemmisítésére irányul a kezdeményezés. Az érintett tárgykör alapvetõ szabályait jelenleg az egészségügyi szolgáltatókról és az egészségügyi közszolgáltatások szervezésérõl szóló 2003. évi XLIII. törvény tartalmazza; a kezdeményezés azonban sem a törvény számát, sem címét, sõt még rövidítését (Eüsztv., Kórháztörvény stb.) sem jelöli meg. A kérdés mindössze annyit tartalmaz, hogy az Országgyûlés semmisítse meg azt a törvényt, amely ellentétes azzal, hogy a kórházak stb. állami, önkormányzati tulajdonban maradjanak. Az egészségügyi szolgáltatókról és az egészségügyi szolgáltatások szervezésérõl azonban több jogszabály is rendelkezik; ráadásul a kifejezetten errõl szóló törvénynek is csak egy része az, amely lehetõséget ad az egészségügyi szolgáltatások — és egyes esetekben azoknak tárgyai — privatizálására. A népszavazásra szánt kérdésbõl nem derül ki egyértelmûen sem az, hogy pontosan mely jelenleg is hatályos törvények (vagy egyes részeinek) megsemmisítésére irányul a kezdeményezés, sem az, hogy a sikeres népszavazás esetén az a jövõben megalkotott (jelenleg tehát még nem hatályos) törvényekre is vonatkozik-e, vagyis korlátját jelenti-e a jövõben elfogadandó, az egészségügyi szolgáltatások privatizációját lehetõvé tevõ jövõbeni törvénynek? 2003/129. szám Az Alkotmánybíróság következetes gyakorlata szerint az Alkotmánybíróság elõtt indult ügyekben — így az utólagos normakontroll esetén is — megköveteli, hogy az indítványozó pontosan jelölje meg a megsemmisíteni kért jogszabályt, jogszabályi rendelkezést. Ha az Alkotmánybíróság eljárásában szigorú követelmény a megsemmisítés tárgyának egyértelmû, félreérthetetlen megjelölése, akkor ugyanez várható el a népszavazási kezdeményezésben szereplõ kérdéstõl is, amely alapján törvények hatályon kívül helyezésére, (a kezdeményezõ szerint) az Országgyûlés útján való „megsemmisítésére” kerülhet sor. A népszavazást kezdeményezõ azonban nemhogy a feltenni szándékozott kérdésben, de még kezdeményezésének indokolási részében sem jelölte meg (sem tárgy, sem cím, sem szám szerint, sem rövidítéssel) a megsemmisíteni kért törvény(eke)t.

Source: https://magyarkozlony.hu/hivatalos-lapok/ea67179e493de70c4680f92989a15ad23ffa9e0f/dokumentumok/1e6d249626a4da4967fa83adb5851da961fbc1ce/letoltes